歸國後，以舊姓（當時嘅本名）山口淑子嘅名再開佢啲演藝活動，除咗歌手生活外，主要作爲電影演員而活躍。佢以日本爲基礎，活躍喺美國同香港嘅電影、影視界，不過喺1958年因爲結婚退出演藝界。然後到1969年作爲富士電視臺資訊節目《三點嘅你》（3時のあなた）嘅主持復歸傳媒界，一直做到1974年3月。之後1974年到1992年呢18年間佢去做參議院議員搞議政活動，分別喺1974年、1980年、1986年選出。政界隱退後，佢擔任亞洲婦女基金會嘅副理事長。喺2006年就任爲日本卓別林協會（會長大野裕之）嘅名譽顧問。